CELEX: 32019D0572
Language: bg
Date: 2019-04-08 00:00:00
Title: Решение (ЕС) 2019/572 на Съвета от 8 април 2019 година за сключване, от името на Европейския съюз, на изменение на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване

11.4.2019   
               
               
                  BG
               
               
                  Официален вестник на Европейския съюз
               
               
                  L 100/1
               
            
         РЕШЕНИЕ (ЕС) 2019/572 НА СЪВЕТА
         от 8 април 2019 година
         за сключване, от името на Европейския съюз, на изменение на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2, във връзка с член 218, параграф 6, втора алинея, буква а) от него,
         като взе предвид предложението на Европейската комисия,
         като взе предвид одобрението на Европейския парламент (1),
         като има предвид, че:
         
                     (1)
                  
                  
                     В съответствие с Решение (ЕС) 2018/61 на Съвета (2) изменение 1 на Споразумението относно сътрудничеството в областта на регулиране на безопасността на гражданското въздухоплаване между Съединените американски щати и Европейската общност („изменение 1“) беше подписано на 13 декември 2017 г., при условие за сключването му на по-късна дата.
                  
               
                     (2)
                  
                  
                     Изменение 1 разширява областите на сътрудничество между страните по Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване („споразумението“), в които взаимното приемане на одобрения и констатации за съответствие може да се прилага, за да се оптимизира използването на ресурсите и да се осъществят съответни икономии, като същевременно се гарантира висока степен на безопасност във въздушния транспорт.
                  
               
                     (3)
                  
                  
                     Изменение 1 следва да бъде одобрено,
                  
               ПРИЕ НАСТОЯЩОТО РЕШЕНИЕ:
         
            Член 1
            Изменение 1 на Споразумението относно сътрудничеството в областта на регулиране на безопасността на гражданското въздухоплаване между Съединените американски щати и Европейската общност се одобрява от името на Съюза (3).
         
         
            Член 2
            Председателят на Съвета извършва от името на Съюза нотификацията, предвидена в член 3 от изменение 1.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 8 април 2019 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Одобрение от 13 декември 2018 г. (все още непубликувано в Официален вестник).
         
            (2)  Решение (ЕС) 2018/61 на Съвета от 21 март 2017 г. за подписване от името на Европейския съюз и за временно прилагане на изменение на Споразумението между Съединените американски щати и Европейската общност относно сътрудничеството в областта на регулиране на безопасността на гражданското въздухоплаване (ОВ L 11, 16.1.2018 г., стр. 1).
         
            (3)  Текстът на изменение 1 е публикуван в ОВ L 11, 16.1.2018 г., стр. 3 заедно с решението за подписването му.